CELEX: 62012CN0534
Language: fi
Date: 2012-11-23 00:00:00
Title: Asia C-534/12 P: Valitus, jonka Luigi Marcuccio on tehnyt 23.11.2012 unionin yleisen tuomioistuimen (kolmas jaosto) asiassa T-241/03 REV, Marcuccio v. komissio, 11.9.2012 antamasta määräyksestä

9.3.2013   
            
            
               FI
            
            
               Euroopan unionin virallinen lehti
            
            
               C 71/5
            
         Valitus, jonka Luigi Marcuccio on tehnyt 23.11.2012 unionin yleisen tuomioistuimen (kolmas jaosto) asiassa T-241/03 REV, Marcuccio v. komissio, 11.9.2012 antamasta määräyksestä
   (Asia C-534/12 P)
   2013/C 71/08
   Oikeudenkäyntikieli: italia
   
      Asianosaiset
   
   
      Valittaja: Luigi Marcuccio (edustaja: asianajaja G. Cipressa)
   
      Muu osapuoli: Euroopan komissio
   
      Vaatimukset
   
   
               —
            
            
               Euroopan unionin yleisen tuomioistuimen 11.9.2012 asiassa T-241/03 REV antama määräys on kokonaisuudessaan ja poikkeuksitta kumottava
            
         
               —
            
            
               pääasiallisesti
               
                           a)
                        
                        
                           on otettava tutkittavaksi valittajan 27.12.2011 esittämä purkamishakemus, joka koskee ensimmäisen oikeusasteen tuomioistuimen ensimmäisen jaoston asiassa T-241/03, Marcuccio vastaan komissio, 17.5.2006 jo antamaa määräystä, sekä 27.11.2011 esitetty hakemus, jolla tämä asia saatettiin vireille, ja näin ollen todettava, että menettelyn on viimeksi mainitun osalta jatkuttava, ex lege, ja
                        
                     
                           b)
                        
                        
                           vastaaja on velvoitettava korvaamaan valittajalle tästä menettelystä aiheutuneet oikeudenkäyntikulut, tai
                        
                     
         
               —
            
            
               toissijaisesti tämä asia on palautettava unionin yleiseen tuomioistuimeen, jotta se voi antaa, ex lege, uuden ratkaisun 27.12.2011 tehdyn hakemuksen tutkittavaksi ottamisesta ja jotta se voi näin ollen lausua asiaan liittyvästä asiakysymyksestä
            
         
      Oikeudelliset perusteet ja pääasialliset perustelut
   
   
               1)
            
            
               Menettelylliset virheet, jotka ovat aiheuttaneet vahinkoa valittajan etuihin ja joista on seurannut vakavia arviointivirheitä kuten muun muassa valituksenalaiseen määräykseen liittyvän tutkinnan ja sen perusteluiden puutuminen kokonaisuudessaan; b) olennaisten menettelymääräysten rikkominen; c) lain mukaan asian ratkaisemista varten toimivaltaisen tuomioistuimen toimivallan loukkaamisen kiellon periaatteen loukkaaminen; d) unionin yleisen tuomioistuimen työjärjestyksen 64 artiklan 4 kohdan ensimmäisen alakohdan määräysten rikkominen, työjärjestyksen 127 artiklan 1 ja 2 kohdan rikkominen ja lopuksi valittajalle kuuluvan sellaisen tahdonvaltaisen oikeuden loukkaaminen, jonka mukaan unionin yleiselle tuomioistuimelle on mahdollista koska tahansa ehdottaa asiaan liittyvää prosessinjohtotoimea
            
         
               2)
            
            
               Euroopan unionin tuomioistuimen perussäännön 44 artiklan 1 ja 2 kohdan rikkominen
            
         
               3)
            
            
               sellaisen yleisen oikeusperiaatteen loukkaaminen, joka sisältyy Euroopan unionin tuomioistuimen asiassa C-56/75 REV, Elz vastaan komissio, 13.10.1977 antamaan tuomioon
            
         
               4)
            
            
               valituksenalaisen määräyksen tutkinnan ja perusteluiden puuttuminen kokonaisuudessaan myös sen vuoksi, että valittajan esittämiä tosiseikkoja ja toteamuksia vääristeltiin ja käytettiin väärin.